IVL บวก 5% โบรกอัพกำไรปีนี้แตะ 4.9 หมื่นลบ. รับธุรกิจ PET-IOD หนุน ชูเป้า 64 บ.
IVL บวก 5% โบรกปรับกำไรปกติปี 65 แตะ 4.9 หมื่นลบ. รับธุรกิจ PET-IOD หนุนจากอัตรากำไรโตแกร่ง รวมถึง stock gain ดีกว่าคาด แนะนำ “ซื้อ” ราคาเป้าหมาย 64 บ.
IVL บวก 5% ลุ้นกำไรปกติปี 65 แตะ 4.9 หมื่นลบ. รับธุรกิจ PET-IOD โตแกร่ง โบรกชูเป้า 64 บ.
24 ส.ค. 2565

ผู้สื่อข่าวรายงานว่า วันนี้ (24 ส.ค.65) ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 15:41 น. อยู่ที่ระดับ 46.00 บาท บวก 2.00 บาท หรือ 4.55% สูงสุดที่ระดับ 46.00 บาท ต่ำสุดที่ระดับ 44.25 บาท ด้วยมูลค่าการซื้อขาย 1.64 พันล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (11 ส.ค.65) ว่าคงมุมมองกำไรปกติไตรมาส 3/2565 โตสูงเมื่อเทียบกับงวดเดียวกันของปีก่อนที่ 6,410 ล้านบาท ได้ทั้งปริมาณขายและอัตรากำไรที่เติบโต โดยปริมาณขายเพิ่มขึ้นจากฝั่ง IOD ที่มี Oxiteno เข้ามาหนุน
ทั้งนี้ ยังคงปรับกำไรปกติ 65 เพิ่มขึ้น 25% มาเป็นราว 4.9 หมื่นล้านบาท เพิ่มขึ้น 101% เมื่อเทียบกับงวดเดียวกันของปีก่อน สะท้อนอัตรากำไร PET+IOD รวมถึง stock gain ดีกว่าคาด
อย่างไรก็ตาม ยังคงมอง IVL น่าซื้อลงทุน มองกำไรในครึ่งหลังปี 65 ยังเติบโตเมื่อเทียบกับงวดเดียวกันของปีก่อน และอยู่ในระดับสูงเป็นประวัติการณ์เมื่อเทียบกับครึ่งปีหลังในอดีต หนุนจากอัตรากำไรธุรกิจ PET ที่เพิ่มขึ้นเมื่อเทียบกับงวดเดียวกันของปีก่อน โดยเฉพาะส่วนของการขายแบบ contract ราว 50% ของทั้งหมดที่ลดผลกระทบจากต้นทุนพลังงานได้ และแรงหนุนซื้อกิจการ Oxiteno โดยยังคงคำแนะนำ “ซื้อ” ปรับราคาเป้าหมายปี 65 ที่ 64 บาท จากเดิมราคาเป้าหมายที่ 60 บาท